Tamaziɣt d tutlayt i d-iɛeddan ɣef waṭas n tsutwin deg tmura, gar-asent tamurt tmazɣa, maca deg ubrid n usnerni n tutlayt ttilin-d atas n yiɛewwiqen d wuguren tettidir ar tizi n wass-a. Tutlayt tamaziɣt tedda-d amecwar ɣezzifen i wakken ad tuɣal d tutlayt taɣelnawt tunṣibt , Anekcum-is s aɣerbaz yella-d deg useggas n 1995, syin akkin tuɣal tesɛa aẓayar n tutlayt taɣelnawt deg useggas n 2002. Seg wass mi tekcem s aɣerbaz, yettili-d ubeddel deg tarrayin n uselmed-ines seg tikelt ɣer tayed i wakken ad d-afen tifrat i iɛewwiqen i d-tt-mager deg ubrid-is.